CELEX: 32008D0351
Language: da
Date: 2008-04-28 00:00:00
Title: 2008/351/EF: Kommissionens beslutning af 28. april 2008 om ændring af beslutning 2000/57/EF for så vidt angår begivenheder, der skal indberettes til systemet for tidlig varsling og reaktion med henblik på forebyggelse af og kontrol med overførbare sygdomme (meddelt under nummer K(2008) 1574) (EØS-relevant tekst)

1.5.2008   
            
            
               DA
            
            
               Den Europæiske Unions Tidende
            
            
               L 117/40
            
         
      KOMMISSIONENS BESLUTNING
   
   af 28. april 2008
   om ændring af beslutning 2000/57/EF for så vidt angår begivenheder, der skal indberettes til systemet for tidlig varsling og reaktion med henblik på forebyggelse af og kontrol med overførbare sygdomme
   (meddelt under nummer K(2008) 1574)
   (EØS-relevant tekst)
   (2008/351/EF)
   KOMMISSIONEN FOR DE EUROPÆISKE FÆLLESSKABER HAR -
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets beslutning nr. 2119/98/EF af 24. september 1998 om oprettelse af et net til epidemiologisk overvågning af og kontrol med overførbare sygdomme i Fællesskabet (1), særlig artikel 1 og 7, og
   ud fra følgende betragtninger:
   
               (1)
            
            
               Ved bilag I til Kommissionens beslutning 2000/57/EF af 22. december 1999 om systemet for tidlig varsling og reaktion i henhold til Europa-Parlamentets og Rådets beslutning nr. 2119/98/EF med henblik på epidemiologisk overvågning af og kontrol med overførbare sygdomme (2) er der fastsat begivenheder, som de enkelte medlemsstaters kompetente sundhedsmyndigheder skal indberette til systemet.
            
         
               (2)
            
            
               EF-nettets system for tidlig varsling og reaktion bør forbeholdes de begivenheder, der er fastsat i bilag I til beslutning 2000/96/EF (3), eller andre overførbare sygdomme, jf. artikel 7 i nævnte beslutning, der i sig selv eller sammen med andre lignende begivenheder udgør en fare eller en potentiel trussel mod folkesundheden.
            
         
               (3)
            
            
               I sine konklusioner af 30. november-1. december 2006 fandt Rådet for Den Europæiske Union, at potentielle folkesundhedsmæssige nødsituationer af internationalt omfang skal anmeldes til Verdenssundhedsorganisationen samtidig med, at de anmeldes til EF-nettet, som er oprettet ved beslutning nr. 2119/98/EF, for at undgå forsinkelser.
            
         
               (4)
            
            
               I henhold til det internationale sundhedsregulativ (2005), der trådte i kraft den 15. juni 2007, skal medlemsstaternes kompetente myndigheder underrette eller høre Verdenssundhedsorganisationen om visse folkesundhedsrelaterede begivenheder, navnlig begivenheder, der kan udgøre krisesituationer på folkesundhedsområdet af international betydning, og om alle sundhedsforanstaltninger, der er truffet som reaktion på disse begivenheder.
            
         
               (5)
            
            
               Denne underretning og høring vedrørende overførbare sygdomme, jf. bilaget til beslutning nr. 2119/98/EF, bør sendes via det system for tidlig varsling og reaktion, der er oprettet ved beslutning 2000/57/EF, på samme tid som til Verdenssundhedsorganisationen for at sikre, at Kommissionen og de øvrige medlemsstater straks informeres.
            
         
               (6)
            
            
               Bilag I til beslutning 2000/57/EF bør derfor ændres i overensstemmelse hermed.
            
         
               (7)
            
            
               Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 7 i beslutning nr. 2119/98/EF -
            
         VEDTAGET FØLGENDE BESLUTNING:
   Artikel 1
   Bilag I til beslutning 2000/57/EF ændres som angivet i bilaget til nærværende beslutning.
   Artikel 2
   Denne beslutning anvendes fra den 1. maj 2008.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 28. april 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT L 268 af 3.10.1998, s. 1. Senest ændret ved Kommissionens beslutning 2007/875/EF (EUT L 344 af 28.12.2007, s. 48).
   
      (2)  EFT L 21 af 26.1.2000, s. 32.
   
      (3)  EFT L 28 af 3.2.2000, s. 50. Senest ændret ved Kommissionens beslutning 2007/875/EF.
   
      BILAG
      I bilag I til beslutning 2000/57/EF indsættes følgende som punkt 5:
      
         
                     »5.
                  
                  
                     En sygdomsmanifestation eller en hændelse, der skaber et potentielt grundlag for en sygdom, jf. artikel 1 i det internationale sundhedsregulativ (2005), som er en overførbar sygdom, jf. bilaget til beslutning nr. 2119/98/EF, og dertil knyttede foranstaltninger, som skal meddeles Verdenssundhedsorganisationen i henhold til artikel 6 i det internationale sundhedsregulativ (2005).«